# איוואן אייווזובסקי

איוואן אייווזובסקי
Հովհաննես Այվազյան|  |
| פורטרט של אייווזובסקי על ידי אלכסיי טיראנוב, 1847 |
|
לידה |
17 ביולי 1817 (יוליאני) פאודוסיה, האימפריה הרוסית  |
|
פטירה |
19 באפריל 1900 (יוליאני) (בגיל 82) פאודוסיה, האימפריה הרוסית  |
|
מקום קבורה | St. Sarkis Church (Feodosia)  |
|
שם לידה | Հովհաննես Այվազյան  |
|
מדינה | האימפריה הרוסית האימפריה הרוסית |
|
מקום מגורים |
פאודוסיה  |
|
יצירות ידועות |
הגל התשיעי, הספינה "מרקורי" מותקפת על ידי שתי אניות טורקיות, לילה באי רודוס  |
|
תחום יצירה |
ציור, אמנות חזותית, אומנות ימית  |
|
זרם באמנות |
רומנטיציזם  |
|
הושפע על ידי |
מקסים וורוביוב  |
|
השכלה | * Simferopol gymnasium №1 (1833)
* האקדמיה הקיסרית לאמנויות (1837)
 |
|
פרסים והוקרה | * אביר בלגיון הכבוד (1857)
* 1st class, Order of the Medjidie
* מדליית זהב גדולה של האקדמיה הקיסרית לאמנויות (1837)
* מסדר ולדימיר הקדוש
* אות מסדר אנה הקדושה
* אביר במסדר אלכסנדר נבסקי
* אות מסדר העיט הלבן
* מסדר ולדימיר הקדוש, דרגה 2
* מסדר סנטה אנה, דרגה 2
* מסדר אוסמאני
 |
|   |

**איוואן קוסטיאנטינוביץ' אייווזובסקי** (באוקראינית: **Іва́н Костянти́нович Айвазо́вський**, בארמנית: **Հովհաննես Կոստանդինի Այվազյան**; ‏17 ביולי 1817 (יוליאני) – 19 באפריל 1900 (יוליאני)) היה צייר רוסי ממוצא ארמני, המוכר בזכות ציורי שפת הים שלו, אשר היוו יותר ממחצית מיצירותיו.

## ביוגרפיה

אייווזובסקי נולד בעיירה פאודוסיה, בחצי האי קרים שבאוקראינה, למשפחה ארמנית ענייה. שם משפחת הוריו היה אייווזיאן וחלק מציוריו של האמן נושאים את חתימה של שמו המקורי, "Hovhannes Aivazian", בכתב ארמני.

כישרונו כאמן הקנה לו מימון וזכות ללמוד בגימנסיום מס' 1 של סימפרופול, ומאוחר יותר באקדמיה לאמנויות של סנט פטרסבורג, אותה הוא סיים בהצטיינות (מדליית זהב). לאחר זכייה בפרסים על ציוריו הראשונים, של נופים ושפת הים, הוא המשיך לסדרת ציורים של ערי חוף בקרים לפני שיצא למסע ברחבי אירופה. בחייו המאוחרים זיכו אותו ציוריו של סצנות ימיות במינוי כצייר של הצי הרוסי.

ב-1845 נסע אייווזובסקי לקונסטנטינופול בהזמנתו של הסולטאן אבדילמג'יט הראשון, בה המשיך וביקר שמונה פעמים נוספות בשנים 1845–1890. במהלך שהייתו הארוכה בעיר קיבל אייווזובסקי הזמנות לציורים רבים כצייר החצר של הסולטאנים העות'מאנים אבדילמג'יט, אבדילאזיז ועבדול חמיד השני. 30 מציורים אלה נמצאים בימינו בתצוגה בארמון העות'מאני הקיסרי, ארמון דולמאבהצ'ה, ורבים אחרים מוצגים במוזאונים אחרים בטורקיה.

## הצלחה

הודות לקריירה הארוכה שלו הפך אייווזובסקי לאמן הארמני הפורה ביותר של תקופתו, ובמותו ב-1900 הוא הותיר אחריו יותר מ-6,000 עבודות. בעזרת הכסף שהרוויח במהלך הקריירה המצליחה שלו הוא פתח בית ספר וגלריה לאמנות בעיירה בה נולד.

נכון ל-2006 נמכרו עבודותיו של אייווזובסקי במכירות פומביות בסכומים שהגיעו לשלושה מיליון דולר והמוניטין הבינלאומי שלו המשיך לגדול. ב-14 ביוני 2007 נמכר הציור "הפלגה אמריקאית מסלע גיברלטר" ב-2.7 מיליון ליש"ט, "המחיר הגבוה ביותר ששולם עבור אייווזובסקי במכירה פומבית". כמו כן נאמר כי הוא הצייר הארמני שיצירותיו מזויפות לעיתים הקרובות ביותר.[דרוש מקור] בשנת 2012 נמכר ציור שלו ב-3.2 מיליון ליש"ט (כ-5.2 מיליון דולר).

## מורשת

כוכב לכת קטן שהתגלה על ידי האסטרונום הסובייטי ניקולאי צ'רניך ב-1977 נקרא על שמו, אייווזובסקי 3787.

כמו כן יש התייחסות לצייר במחזהו של אנטון צ'כוב "הדוד וניה".

ויליאם טרנר (1775–1851), צייר אנגלי נודע של נופי הים, שביקר ברומא בשנת 1842, כה הוקסם מהציורים של א. אייווזובסקי ("הסערה" ו"הים ברוגע") שהקדיש לו שיר:

```
צייר דגול! סלח לי אם עשיתי טעות,
כאשר התבלבלתי בין תמונותיך למציאות.
אולם יצירותיך הן כה מהלכות קסמים ושופעות פנינים
שההתפעלות השתלטה על כל כולי מבחוץ ומבפנים.
אומנותך היא כה נשגבת ועצומה בכל קנה המידה,
כי על כל צעד ושעל מקבלת השראה מגאונותך הבלתי ניתנת למדידה
שהינה, ללא כל צל צילו של ספק, מתת האל מלידה.
```

(תורגם לעברית על ידי יוסף מאירוביץ, קריית ביאליק, נובמבר 2013)

בפברואר 2023 פורסמה רשמית על ידי מוזיאון המטרופוליטן לאמנות בניו יורק עובדת היותו צייר אוקראיני ולא רוסי.

## גלריה

* חוף מואר ירח עם ספינה טרופה
* סערה
* דייגים על החוף
* נוף של טיפליס (טביליסי העתיקה)
* נחיתה בסובשי
* הגל התשיעי
* נוף של רבל
* קרב צ'זמה
* הרוזן מיכאיל טריילוביץ' לוריס-מליקוב
* הספינה "מרקורי" מותקפת על ידי שתי אניות טורקיות

## קישורים חיצוניים

 מדיה וקבצים בנושא **איוואן אייווזובסקי** בוויקישיתוף
* 144 ציורים של אייווזובסקי, באתר בית האמנות של איסטנבול
* ביוגרפיה וציורים, באתר גלריית הציורים הרוסיים
* ביוגרפיה, באתר המוזאון הרוסי בסנט פטרסבורג
* איווזובסקי, בגלריית אולגה
* גלריית אייווזובסקי
* אייווזובסקי, בגלריית טנאיס
* איוואן אייווזובסקי - ציורי ים, סרטון באתר יוטיוב, 23 בספטמבר 2016

## הערות שוליים